en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en en en el en en el el ms el es el en el el el el el el el el el el el en en el el fr el en el en el el el el el el el el el en el el en en en fr de en fr fr nl el el el en en el el el el en el en el el el el el el el el el el el en en el el en el en el en el el el en en en en en en en el el el el el el el el en en en el el en el en el el en en en en en en en en en en en en en en en el en en en en en en en en en en en en en en en en el el
Έχει περάσει καιρός από τότε που μία ομάδα αυτής της division πρωταγωνίστησε σε Super Bowl, αλλά οι ισορροπίες της division δεν έχουν αλλάξει πολύ από τότε, καθώς κάθε χρόνο περιμένουμε τουλάχιστον δύο από αυτές να παίζουν σε επίπεδο που θα τους χαρίσει τα playoffs. Από τις τέσσερις, μόνο η Ατλάντα κι η Νέα Ορλεάνη έχουν παίξει σε αγώνες του Γενάρη, με τους Αγίους να είναι στην αντίπερα όχθη των… θαυμάτων τα τελευταία 2 χρόνια. Θα είναι ξανά αυτή η σεζόν που ίσως έχει τρεις διεκδικητές για την πρωτιά του Νότου;
7 – 9, 3οι στην NFC South, δεν προκρίθηκαν στα playoffs.
Δείτε στις Βαθμολογίες της NFC
Το 2019, οι Falcons είχαν μπει ίσως με το πιο κουτσό “δεξί πόδι” που θα μπορούσε να έχει ομάδα. Πριν την bye week τους την ένατη αγωνιστική, ήταν στο 1 – 7, κι είχαν 100 γιάρδες rushing μόλις σε ένα ματς. Η προσθήκη του Todd Gurley έρχεται ίσως να αλλάξει αυτή την εικόνα, αλλά η βάση για όλη την επιτυχία των Falcons θα κριθεί στην εξέλιξη της offensive line της, που πέρσι ήταν από τις χειρότερες στην περιφέρεια. Κατά τα άλλα, υπάρχουν οι Matt Ryan και Julio Jones, ένα ικανότατο δίδυμο που στις καλύτερές του μέρες μπορεί να ξεπαστρέψει κάθε άμυνα.
Θα ρωτήσετε πώς από το 1 – 7 πήγαν στο 7 – 9; Εδώ κείτεται και το άλλο θετικό αυτής της ομάδας. Σημαντικές αλλαγές εκ των έσω του προπονητικού επιτελείου έβγαλαν το καλύτερο από μία μονάδα που είχε χάσει έναν από τους σημαντικότερους της παίκτες στον Keanu Neal. Oι τραυματίες αναμένονται να επιστρέψουν, ελπίζοντας ότι και το πρώτο pick του φετινού draft, ο cornerback A.J. Terrell, θα μπορέσει να ενσωματωθεί γρήγορα στα δεδομένα.
Τι μπορεί να πάει στραβά
Πέρσι, είχα επικροτήσει τη δυναμική επίθεση των Γερακιών, τονίζοντας πως η offensive line, αν κι άπειρη, είχε αναβαθμιστεί με τις νέες της προσθήκες. Ας μην επεκταθώ στο πόσο έξω έπεσα. Πέρα από αυτό, ο Dan Quinn διατήρησε τη θέση του, κι ειλικρινά δε ξέρω πόσα ακόμα μπορεί να δώσει. Πέρσι, ήταν τραγικά αναποτελεσματικός για τη μισή σεζόν, κι ουσιαστικά η δουλειά του defensive coordinator ήταν αυτή που του έσωσε τη θέση.
Ίσως να μην είναι σαν τους Saints, αλλά το παράθυρο αρχίζει να κλείνει περί της συμμετοχής σε έναν ακόμα τελικό. Ο Matt Ryan μπαίνει στα τριαντά πέντε του κι ο Julio Jones έπιασε τα -άντα. Οι Falcons έχουν μία αρκετά καλή βασική ομάδα, αλλά το depth τους σε πολλές θέσεις είναι τρομερά ελλειπές. Άπαξ και τραυματιστεί βασικός παίκτης, δεν έχουν υλικό να τον αντικαταστήσουν.
Επίσης, έφυγε ο Austin Hooper, που πέρσι άναψε φωτιά στη λίγκα με την εξαιρετική του άνοδο. Ο Hayden Hurst είναι ένας ικανός tight end, αλλά οι τραυματισμοί του στα πόδια παραμένουν ανησυχητικοί.
8 – 8, γιατί φέτος δεν έχουν μόνο να ανησυχούν για την αλλαγή εικόνας των Buccaneers και τους Saints, αλλά και το ότι παίζουν με NFC North, τους Chiefs και τους Seahawks. Αν η Ατλάντα καταφέρει να προκριθεί, θα γίνει κυριολεκτικά δια πυρός και σιδήρου. Με μία offensive line μες στα ερωτηματικά, κι έναν running back που ίσως να έχει δει τις καλύτερες μέρες να φεύγουν, δύσκολα να τους βάλω κάτι παραπάνω.
5 – 11, 4οι στην NFC South, δεν προκρίθηκαν στα playoffs.
Matt Rhule (1o έτος)
Rookie class του 2020
Δείτε στις Βαθμολογίες της NFC
Σας προειδοποιώ από τώρα, δεν υπάρχουν πολλά θετικά στην φετινή Καρολάινα. Μιλάμε για ένα franchise που ξερίζωσε τα θεμέλια και ξεκινά από το απόλυτο μηδέν. Τρία βασικά μέλη που ήταν παρόν στο Super Bowl 50 στους quarterback Cam Newton, linebacker Luke Kuechly και προπονητή Ron Rivera είναι πια παρελθόν.
Ευτυχώς, στην ομάδα παραμένει ένα μεγάλο μέρος της οποιαδήποτε επιτυχίας είχαν πέρσι. Ο Christian McCaffrey ήταν αποκάλυψη στη θέση του running back κι όχι μόνο, αφού ήταν εξίσου επικίνδυνος κι ως receiver. Μαζί του, ο DJ Moore άνθισε μετά από μία απογοητευτική εκκίνηση, κι οι δύο τους αναμένονται να είναι τα κύρια όπλα του νέου quarterback, Teddy Bridgewater. Ο Roddy Anderson, άρτι αφιχθής από την Νέα Υόρκη, θα αποτελέσει μία έξτρα βοήθεια στις μακρινές πάσες, κάτι στο οποίο ήταν ειδικός στο χρόνο του με τον Sam Darnold.
Επίσης, οι Panthers πρέπει σίγουρα να είναι περήφανοι για το φετινό τους, γεμάτο αμυντικούς draft, αφού έλυσαν αρκετά θέματα με μία άμυνα που πέρσι ήταν καταθλιπτικά κακή. To κενό που άφησε ο εξαιρετικός Kuechly σίγουρα δε θα καλυφθεί μονομιάς, αλλά η παρουσία των Derrick Brown και Yetur – Gross Matos, των δύο defensive linemen που πάρθηκαν στο draft, έχει την ικανότητα να εξελιχθεί σε ένα σπουδαίο ντουέτο, που θα ενισχύσει την rush άμυνα των Πανθήρων.
Τι μπορεί να πάει στραβά
Με την τεράστια έξοδο βετεράνων που πέρασε φέτος η Καρολάινα, ουσιαστικά κήρυξε και την στροφή του franchise σε μία νέα εποχή. Σίγουρα το Draft της βοήθησε στο να κάνει την μετάβαση ομαλότερη, αλλά η ομάδα είχε στερέψει σε υλικό σε πολλά σημεία, κι αυτό δεν φτιάχνεται μονομιάς.
Η επίθεση έχει τους προαναφερθέντες παίκτες, αλλά τίποτα πέρα από αυτό, κι ακόμα κι η θέση του quarterback δεν μπορεί να χαρακτηριστεί ως καλυμμένη. Καλός, χρυσός ο Bridgewater με τις επιτυχίες του στη Νέα Ορλεάνη, αλλά αυτές ήρθαν κάτω από έναν τρομερά έμπειρο προπονητή, και με μία πολύ καλύτερη offensive line. Για να καταλάβετε την απελπιστική διαφορά, δείτε τον παρακάτω πίνακα.
Χρόνος μέσα στο pocket
Πιέσεις (βιαστικές πάσες + sacks + tackles)
Πέραν τούτου, η άμυνα δυστυχώς δεν έχει πολλά να δείξει πέρα από τους defensive ends, καθώς οι αποχωρήσεις από τους linebackers και τη secondary δεν καλύφθηκαν.
5 – 11, κι αυτό αν καταφέρουν να νικήσουν ομάδες που ακόμα δεν ξέρουμε πώς θα είναι φέτος. Με τόσα προβλήματα στην offensive line, τα κενά της άμυνας και το άπειρο προπονητικό προσωπικό, θα είναι επιτυχία να μην είναι στους τοπ 5 του Draft το επόμενο έτος. Με μία NFC South που ανέβηκε επίπεδο με την αναβάθμιση των Tampa Bay Buccaneers, την ανάρρωση βασικών παικτών των Falcons και τη συνεχή παντοδυναμία των Saints, δε βλέπω πώς μία τέτοια ομάδα θα πάρει έστω και μία ενδο – divisional νίκη. Κουράγιο, fans του McCaffrey.
13 – 3, 1οι στην NFC South, έχασαν στη Wild Card από τους Minnesota Vikings με σκορ 20 – 26.
Sean Payton (14o έτος)
Rookie class του 2020
Δείτε στις Βαθμολογίες της NFC
Ε, δεν πάει άλλο αυτό το πράγμα με τους Αγίους στα playoffs. Έχασαν από τον Kirk τον Cousins, γιατί ο Marshon Lattimore κοιμήθηκε όρθιος κι άφησε τον Adam Thielen πιο αμαρκάριστο κι από την επίθεση της Μπάγερν Μονάχου. Με μία ακόμα έξοδο από τα playoffs, οι Saints έχουν ουσιαστικά αποκλειστεί από Wild Card, Divisional και Conference μέσα σε τέσσερα χρόνια. Συντονιστείτε του χρόνου που θα αποκλειστούν στο Super Bowl για να κλείσουν φύλλο.
Στα θετικά; Ψάξτε μου σε όλη τη λίγκα να βρείτε πιο ετοιμοπόλεμη ομάδα. Quarterback έχουν, running back υποθέτουμε πως έχουν, αν τα βρουν με τον Alvin Kamara, και στους receivers ήρθε κι ο Emmanuel Sanders, γιατί ας πούμε ότι ο Michael Thomas δεν ήταν απειλή από μόνος του. Βάλτε και τον Taysom Hill, το πολυβόλο ολκής στη φαρέτρα του Payton, και παίζεις με μία επίθεση που δεν ξέρεις από πού θα σου τη σκάσει. Η offensive line μπορεί να μην είναι στην τοπ φόρμα της, αλλά η επιλογή του Cesar Ruiz στο draft θα ηρεμήσει τον Drew Brees.
H άμυνα αναβαθμίστηκε επίσης, με ονόματα όπως ο πρώην Super Bowl νικητής Malcolm Jenkins, αλλά και το ελπιδοφόρο pick του Zach Baun από τον δεύτερο γύρο του Draft. Στα μετόπισθεν, έχουμε τον δευτεροετή Gardner – Johnson, αλλά και τους Janoris Jenkins με Marshon Lattimore. Μην ξεχάσουμε και τον Cam Jordan, που πέρσι σημείωσε 15.5 sacks.
Καταλαβαίνετε πού το πάω. Θεωρητικά, αυτή η ομάδα δεν έχει τρύπα. Ο Teddy Bridgewater πέρσι πήρε πέντε νίκες με κλειστά μάτια με την επίθεση χωρίς να χάσει ρυθμό.
Τι μπορεί να πάει στραβά
Να χάσουν και στο Super Bowl. Απλό είναι. Ή να κολλήσει ο Brees Πεϋτονίτιδα και να τον δείτε να τραβάει πίσω την ομάδα του στο, θεωρητικά, τελευταίο έτος της καριέρας του. Επίσης, αυτή η secondary πρέπει να βρει σοβαρά ρυθμό στα playoffs, γιατί είναι ο μεγαλύτερος υπαίτιος των πιο μεγάλων ηττών από comebacks.
11 – 5, γιατί αυτή η NFC South δεν αστειεύεται πια. Oύτε θα έχουν εύκολους αντιπάλους, αφου παίζουν με την AFC West και NFC North. Mahomes, Brady, Rodgers, Cousins (μην το γελάτε), εδώ κείτεται ένα πρόγραμμα που θα τεστάρει με κάθε τρόπο την… θεϊκή υπόσταση των Αγίων.
7 – 9, 2οι στην NFC South, δεν προκρίθηκαν στα playoffs.
Bruce Arians (2o έτος)
Tom Brady (QB), Rob Gronkowski (TE), Leonard Fournette (RB)
Rookie class του 2020
Δείτε στις Βαθμολογίες της NFC
Updated look at the #Bucs offensive arsenal:
RB: Leonard Fournette, Ronald Jones, LeSean McCoy
WR: Mike Evans, Chris Godwin, Scotty Miller
TE: Rob Gronkowski, OJ Howard, Cam Brate
OL: Donovan Smith, Ali Marpet, Ryan Jensen, Alex Cappa, Tristan Wirfs
— NFL Update (@MySportsUpdate) September 3, 2020
Συγκρίνετε τώρα αυτό το tweet με το περσινό καστ των Buccaneers. Με άτομα όπως Jameis Winston, Peyton Barber και τα λοιπά. Αυτοί δεν είναι οι Buccaneers. Κάποιος διέγραψε το save από το 2007 και έκανε Έναρξη Παιχνιδιού. Βάλτε στο κουρμπέτι και τον Bruce Arians με τον Todd Bowles, κι έχεις μία ομάδα που από κομπάρσος έγινε ξαφνικά η μεγαλύτερη απειλή των Saints. Υπάρχει κάτι πιο αισιόδοξο από αυτό;
Τα καλά νέα δεν σταματάνε στην επίθεση. Οι Buccaneers έχουν ακόμα τον Shaq Barrett, που πέρσι γύρισε κεφάλια με τα 19,5 sacks toy, αλλά και τους Jason Pierre – Paul, τον δευτεροετή Vita Vea και τον Ndakumong Suh. Αν δέσει κι ο rookie Antoine Winfield στη secondary, για τον οποίο οι αναφορές από την προπόνηση είναι πολύ θετικές, μιλάμε ίσως για τη μεγαλύτερη στροφή σε franchise εδώ και χρόνια. Δεν γίνεται να μην είστε αισιόδοξοι.
Τι μπορεί να πάει στραβά
Πρώτον, έχουν κενά. Η secondary έχει νέα παιδιά, μαζί με τον Winfield, αλλά είναι η μονάδα που ακόμα δεν έχει αποδείξει την αξία της, και σε αυτή τη division θα έχουν ζόρια αν δεν μπορούν να αναπτύξουν την pass defence. Δεύτερον, δε ξέρουμε σε ποια κατάσταση βρίσκονται οι Tom Brady, που πάτησε τα 43 πριν ένα μήνα, αλλά κι ο Gronkowski, που είχε απουσία ενός έτους από τα αγωνιστικά δρώμενα, κι έχει συλλογή τραυματισμών ικανή να γεμίσει άλμπουμ της Πανίνι.
Το κυριότερο, όμως, είναι το χρονικό περιθώριο. Brady, Gronkowski, Fournette και Suh είναι σε μονοετή ή διετή συμβόλαια. Αν οι Bucs δεν κάνουν την υπέρβαση φέτος, θα βρουν τη μισή επίθεση να ψάχνει αντικατάστατες του χρόνου, ελπίζοντας να έχει δείξει τα απαιτούμενα για να τραβήξει παίκτες με το μέρος της. Αν δεν μπουν playoffs, η χρονιά θα είναι σκέτη αποτυχία.
10 – 6. Η ομάδα από εκεί που δεν έχει εμπειρία σε μεγάλα παιχνίδια τώρα έχει παίκτες από κάθε ηλικία κι υπόβαθρο. Βάλτε μέσα και τον Arians, που κατάφερε να κάνει τον Winston να πετάξει πάνω από 5.000 γιάρδες και 30 touchdowns (κι ας είχε 30 interceptions), κι ίσως να μπορούν να σπάσουν το μονοπώλιο των Saints. Brady εναντίον Brees (x2), Ryan (x2), Aaron Rodgers και Patrick Mahomes. Eίναι άραγε έτοιμοι;
Previous Post Divisional Previews 2020: AFC North
Next Post Divisional Previews 2020: NFC North
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.